
అంతర్జాతీయ స్థాయిలో పోటీ పెరిగింది: సింధుసింధు ఎన్నో స్వర్ణాలు సాధిస్తుంది-గోపీహైదరాబాద్ (ఆంధ్రజ్యోతి క్రీడా ప్రతినిధి): సైనా నెహ్వాల్, పీవీ సింధు భారత బ్యాడ్మింటన్ను అత్యున్నత స్థాయికి తీసుకెళ్లిన షట్లర్లు. తాజాగా, వరల్డ్ చాంపియన్షిప్లో భారత్కు తొలిసారి రెండు పతకాలు అందించి ఘనకీర్తిని అందుకున్నారు. మెగా ఈవెంట్లో అద్భుత ప్రదర్శనతో దూసుకెళ్లిన ఈ ఇద్దరూ ఫైనల్లో తలపడతారని ఊహించినా సైనా సెమీస్లోనే వైదొలగడంతో అభిమానుల ఆశ నెరవేరలేదు. భారత అభిమానులంతా కోరుకున్నట్టు తామిద్దరి మధ్యే ఫైనల్ జరగాలని తానూ ఆశించినట్టు సింధు తెలిపింది. ఈ సారి సాధ్యం కాకపోయినా భవిష్యత్లో ఏదో ఒకరోజు తామిద్దరం ‘డ్రీమ్ ఫైనల్’ ఆడతామని ఆశాభావం వ్యక్తం చేసింది. గ్లాస్గోలో జరిగిన ఈ మెగా ఈవెంట్లో రజతం నెగ్గి మంగళవారం నగరానికి తిరిగొచ్చిన సింధు.. గోపీచంద్ అకాడమీలో కోచ్ గోపీతో కలిసి విలేకరులతో మాట్లాడింది. వరల్డ్ చాంపియన్షిప్లో స్వర్ణం నెగ్గడమే లక్ష్యంగా కఠోరంగా శ్రమిం చానని సింధు తెలిపింది. ఫైనల్లో ఓటమితో కొంత నిరాశ చెందినా... తర్వాతి రోజు నుంచి మామూలుగా మారిపోయానని చెప్పింది. అంతర్జాతీయ స్థాయిలో ఇప్పుడు పోటీ ఎక్కువైందని సింధు అభిప్రాయపడింది. అందుకు వరల్డ్ చాంపియన్షిప్ మంచి ఉదాహరణ అన్నది. ‘మహిళలు, పురుషులు సింగిల్స్ అయినా.. డబుల్స్ అయినా.. ఈ రోజుల్లో సుదీర్ఘ ర్యాలీలు నడుస్తున్నాయి. క్రీడాకారులంతా తీవ్రంగా కష్టపడుతున్నారు. ఎవ్వరూ సులభంగా పాయింట్ అందుకోవడం లేదు. ప్రతీ పాయింట్ కోసం శ్రమించాల్సి వస్తోంది. దాన్ని బట్టి ఈ రోజుల్లో ఏదీ అంత సులభం కాబోద’ని వివరించింది. ఇక, క్రికెట్ను అమితంగా ఆరాధించే దేశం ఇప్పుడు బ్యాడ్మింటన్ను అక్కున చేర్చుకోవడం, అందులో తానూ భాగస్వామి అవడం గొప్పగా అనిపిస్తోందని సింధు పేర్కొన్నది. ‘ఒక ఆటగా బ్యాడ్మింటన్ ఎంతో వృద్ధి చెందింది. అర్ధరాత్రి అయినా అంతా మా మ్యాచ్లను చూస్తున్నారు. ప్రధాని నుంచి బాలీవుడ్ స్టార్ల వరకూ అందరూ సోషల్ మీడియాలో అభినందనలు తెలుపుతున్నార’ని చెప్పింది. క్రికెట్లో సచిన్.. బ్యా డ్మింటన్లో సింధు అన్న పోలికలపై తెలుగు షట్లర్ స్పందించింది. ‘సచిన్ ఒక దిగ్గజం. ఆయనతో నన్ను పోల్చకండి. క్రికెట్తో పోల్చితే బ్యాడ్మింటన్ పూర్తి ప్రత్యేకం. రియో తర్వాత ఆటపై అందరి దృక్పథం మారింది. దాన్ని ఆదరిస్తున్నందుకు మాత్రం ఎంతో సంతోష పడుతున్నాన’ని చెప్పింది. ఇక, ఇటీవల కాలంలో క్రీడాకారులకు ప్రభుత్వం నుంచి అద్భుత సహకారం లభిస్తోందని చెప్పింది. ‘గతేడాది రియో తర్వాత ప్రధాని మోదీని కలిశా. అప్పుడు ఇలానే అత్యుత్తమ స్థాయిలో రాణించేందుకు ఏం కావాలో చెప్పాలని ఆయన నన్ను వ్యక్తిగతంగా అడగడం నాకు గుర్తుంది. మాకందరికీ ఇప్పుడు అలాంటి భరోసా లభిస్తోంద’ని చెప్పింది.నేను చూసిన గొప్ప మ్యాచ్ల్లో ఒకటి : గోపీచంద్ సింధు, ఒకుహరా మధ్య ఫైనల్ పోరు తాను చూసిన గొప్ప మ్యాచ్ల్లో ఒకటని కోచ్ గోపీచంద్ కొనియాడాడు. ‘ఇది చాలా కఠినమైన మ్యాచ్. ఇద్దరూ బాగా ఆడారు. సింధు పోరాడిన విధానం పట్ల గర్వంగా ఉన్నా. 22 ఏళ్ల వయసుకే సింధు ఒలింపిక్స్, వరల్డ్ చాంపియన్షిప్స్లో నాలుగు పతకాలు నెగ్గడం గొప్ప విషయం. ఇప్పుడు రజతం గెలిచిన సింధు భవిష్యత్లో కచ్చితంగా స్వర్ణం నెగ్గుతుంది. కెరీర్ చివర్లో ఆమె ఖాతాలో ఎన్నో స్వర్ణాలు ఉంటాయని భావిస్తున్నాన’ని తెలిపాడు. ఇక, వరల్డ్ చాంపియన్షిప్లో రెండు పతకాలతో జాతీయ క్రీడా దినోత్సవం (మంగళవారం) జరుపుకోవడానికి మించినది మరొకటి లేదన్నాడు. ప్రధాని మోదీ, దేశ అత్యున్నత స్థాయి వ్యక్తుల నుంచి లభించిన ప్రోత్సాహం వల్లే క్రీడల్లో మెరుగుదల కనిపిస్తోందని చెప్పాడు. గత రెండు మూడు నెలల్లో మోదీ పలుమార్లు క్రీడల గురించి మాట్లాడారన్నాడు.

antarjaatiiya sthaayilo poty perigindi: sindhusindhu enno swarnaalu saadhistundi-gopihaidarabad (aandhrajyoti creeda pratinidhi): saina nehwal, pv sindhu bhaarata badmintannu atyunnata sthaayiki teesukellina shatlarlu. taajaagaa, werald champianshiplo bhaaratku tolisari rendu patakaalu andinchi ghanakeertini andukunnaru. mega eeventlo adbhuta pradarsanato doosukellina ee iddaruu fainallo talapadataarani oohinchinaa saina semislone vaidolagadamto abhimaanula aasha neraveraledu. bhaarata abhimaanulantaa korukunnattu tamiddari madhye final jaragaalani taanuu aasinchinattu sindhu telipindi. ee saari saadhyam kakapoyina bhavishyatlo edho okaroju taamiddaram ‘dream final’ aadataamani aasaabhaavam vyaktam chesindi. glasgolo jarigina ee mega eeventlo rajatam neggi mangalavaaram nagaraniki tirigochina sindhu.. gopichand akaadameelo koch gopito kalisi vilekarulatho matladindi. werald champianshiplo swarnam neggadame lakshyamgaa katoramgaa shramim chaanani sindhu telipindi. fainallo otamito kontha niraasa chendina... tarvaati roju nunchi maamuulugaa maaripoyaanani cheppindi. antarjaatiiya sthaayilo ippudu poty ekkuvaindani sindhu abhipraayapadindi. anduku werald champianship manchi udaaharana annadi. ‘mahilalu, purushulu synglis aina.. dabuls aina.. ee rojullo sudeergha ryaaleelu nadustunnaayi. kridakarulanta teevramgaa kashtapadutunnaru. evvaruu sulabhamgaa point andukovadam ledu. pratee point kosam shraminchaalsi vastondi. daanni batti ee rojullo edhee anta sulabham kaboda’ni vivarinchindi. ika, kriketnu amitamgaa aaraadhinche desham ippudu badmintannu akkuna cherchukovadam, andulo taanuu bhagaswamy avadam goppagaa anipistondani sindhu perkonnadi. ‘oka aatagaa badminton entho vruddhi chendindi. ardharaatri aina antaa maa myaachlanu chustunnaru. pradhaani nunchi balivud starla varakuu andaruu soshal medialo abhinandanalu teluputunnara’ni cheppindi. cricketlo sachin.. bya dmintonlo sindhu anna polikalapai telugu shatlar spandinchindi. ‘sachin oka diggajam. aayanatho nannu polchakandi. kriketto polchithe badminton puurti pratyekam. reo tarvaata aatapai andari drukpatham maarindi. daanni aadaristunnanduku maatram entho santosha padutunnaana’ni cheppindi. ika, iteevala kaalamlo kreedaakaarulaku prabhutvam nunchi adbhuta sahakaaram labhistondani cheppindi. ‘gatedadi reo tarvaata pradhaani modeeni kalisa. appudu ilaane atyuttama sthaayilo raninchenduku yem kaavaalo cheppaalani aayana nannu vyaktigatamgaa adagadam naaku gurtundi. maakandarikii ippudu alanti bharosa labhistonda’ni cheppindi.nenu chusina goppa matchllo okati : gopichand sindhu, okuhara madhya final poru taanu chusina goppa matchllo okatani koch gopichand koniyadadu. ‘idhi chala kathinamaina match. iddaruu baga aadaaru. sindhu poraadina vidhaanam patla garvamgaa unna. 22 ella vayasuke sindhu olimpics, werald champianshipslo naalugu patakaalu neggadam goppa vishayam. ippudu rajatam gelichina sindhu bhavishyatlo kachitamgaa swarnam neggutundi. kereer chivarlo aame khaataalo enno swarnaalu untaayani bhaavistunnaana’ni telipaadu. ika, werald champianshiplo rendu patakaalato jaateeya creeda dinotsavam (mangalavaaram) jarupukovadaaniki minchinadi marokati ledannadu. pradhaani modii, desha atyunnata sthaayi vyaktula nunchi labhinchina prothsaaham valle creedallo merugudala kanipistondani cheppaadu. gatha rendu moodu nelallo modii palumaarlu kreedala gurinchi matladarannadu.